న్యూఢిల్లీ: ఎన్నికలు ఏవైనా కావచ్చు, పోటీ చేయడం ఒక్కటే కాదు గెలుపు కూడా ముఖ్యమే. ఇదే సూత్రంతో అప్రమతిహత విజయాలతో దూసుకుపోతున్న భారతీయ జనతా పార్టీ ఢిల్లీ మున్సిపల్ ఎన్నికలను సైతం ఈసారి ఏమాత్రం తేలిగ్గా తీసుకోవడం లేదు. 2015 ఢిల్లీ అసెంబ్లీ ఎన్నికల్లో అనూహ్య విజయం సాధించి ప్రభుత్వం ఏర్పాటు చేసిన ఆమ్ ఆద్మీ పార్టీ ఈసారి ఎంసీడీ (మున్సిపల్ కార్పొరేషన్ ఆఫ్ ఢిల్లీ) ఎన్నికల్లోనూ సత్తా చాటుకోవాలనుకుంటోంది. పంజాబ్, గోవా ఎన్నికల్లో ఎదురైన చేదు అనుభవాన్ని పునరావృతం కానీయరాదనే పట్టుదలతో కేజ్రీవాల్ ఉన్నారు. దీంతో బీజేపీ సైతం ఆరునూరైనా గెలుపు తమదే కావాలన్న పట్టుదలతో పావులు కదుపుతోంది. ఇందుకు అనుగుణంగా పెద్దఎత్తున  స్టార్ క్యాంపెయినర్లను ప్రచార బరిలోకి దింపుతోంది.ఉత్తరప్రదేశ్ కొత్త ముఖ్యమంత్రి యోగి ఆదిత్యనాథ్ ఓ కీలక ప్రచారకర్త కాగా, బీజేపీ స్టార్ క్యాంపెయినర్ల జాబితాలో మరో నలుగురు బీజేపీ పాలిత రాష్ట్రాల ముఖ్యమంత్రులు, 14 మంది కేంద్ర మంత్రులను కూడా చేర్చినట్టు సమాచారం. ఎన్నికల ప్రచార వ్యూహకర్తల కోర్ కమిటీలో ఇప్పటికే నలుగురు కేంద్రమంత్రులు .. నిర్మలా సీతారామన్, జితేంద్ర సింగ్, సంజీవ్ బల్యాన్, విజయ్ గోయెల్ ఉన్నారు. ఇక, గత అసెంబ్లీ ఎన్నికల్లో ఇచ్చిన హామీలను నెరవేర్చడంలో ఆప్ సర్కార్ విఫలమైందని, అందువల్ల ప్రజావ్యతిరేకత ఎక్కువగానే ఉందని భావిస్తున్న బీజేపీ ఈసారి ఎంసీడీ ఎన్నికల్లో కొత్త ముఖాలకే ప్రాధాన్యమిస్తున్నట్టు ప్రకటించింది. నార్త్ ఢిల్లీ, సౌత్ ఢిల్లీ, ఈస్ట్ ఢిల్లీ మున్సిపల్ కార్పొరేషన్లలో మొత్తం 272 సీట్లుండగా, ఈసారి సిట్టింగ్ కౌన్సిలర్ల కుటుంబాలకు టిక్కెట్లు ఇవ్వరాదని పార్టీ నిర్ణయించింది. అలాగే, ఆయా వార్డుల్లో ఉండే స్థానికులనే అక్కడ అభ్యర్థులుగా నిలబెట్టాలనే కీలక నిర్ణయం కూడా తీసుకుంది. అదీగాక, ఇటీవల మహారాష్ట్ర, ఒడిశా మునిసిపల్ ఎన్నికల్లో సాధించిన విజయాలు కూడా బీజేపీలో కొత్త ఉత్సహాన్ని నింపుతున్నాయి. మొత్తం మీద ఏప్రిల్ 23న జరిగే అసెంబ్లీ ఎన్నికల్లో గెలుపే పరమావధిగా బీజేపీ తన వ్యూహాలకు పదునుపెడుతూపోతోంది.
newdhilly: ennikalu evaina kaavachhu, poty cheyadam okkate kaadu gelupu kuudaa mukhyame. ide suutramtoe apramatihata vijayaalato doosukupotunna bhaarateeya janata party dhilli munsipal ennikalanu saitam eesaari ematram teliggaa teesukovadam ledu. 2015 dhilli assembley ennikallo anuhya vijayam saadhinchi prabhutvam erpaatu chesina aam aadmi party eesaari emcdy (munsipal carporation af dhilli) ennikalloonuu satta chatukovalanukuntondi. panjab, gova ennikallo eduraina chedu anubhavaanni punaraavrutam kaaneeyaraadane pattudalatoe kejrival unnaaru. deentho bgfa saitam aarunurainaa gelupu tamade kaavaalanna pattudalatoe paavulu kaduputondi. induku anugunamgaa peddaettuna  star campainerlanu prachaara bariloki dimputondi.uttarapradesh kotta mukhyamantri yogi aadityanath oo keelaka prachaarakarta kaga, bgfa star campainerla jaabitaalo maro naluguru bgfa paalita rashtrala mukhyamantrulu, 14 mandi kendra mantrulanu kuudaa cherchinattu samacharam. ennikala prachaara vyoohakartala kor kamiteelo ippatike naluguru kendramantrulu .. nirmala seetaraman, jitendra sing, sanjiv balyan, vijay goyel unnaaru. ika, gatha assembley ennikallo ichina haameelanu neraverchadamlo ap sarkar viphalamaindani, anduvalla prajaavyatirekata ekkuvagaane undani bhaavistunna bgfa eesaari emcdy ennikallo kotta mukhalake praadhaanyamistunnat prakatinchindi. narth dhilli, south dhilli, eest dhilli munsipal carporationlalo mottam 272 seetlundagaa, eesaari sitting councillerla kutumbaalaku tikketlu ivvaraadani party nirnayinchindi. alaage, aayaa vaardullo unde sthaanikulane akkada abhyardhulugaa nilabettaalane keelaka nirnayam kuudaa teesukundi. adeegaaka, iteevala maharashtra, odisa munisipal ennikallo saadhinchina vijayaalu kuudaa beejeepeelo kotta utsahaanni nimputunnaayi. mottam meeda epril 23na jarige assembley ennikallo gelupe paramavadhiga bgfa tana vyuuhaalaku padunupedutupotondi.